《昼寝三首 其三》
宋代·刘敞

久思谢时俗，奔走难自谐。逍遥衡门下，虽陋得我怀。

汲彼井底衡，扫兹风中埃。歊蒸为之去，襟抱萧然开。

养心贵能适，造适不及排。胡为车马客，一往忘归来。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。